google/wiki40b huggingface dataset:
Leon Battista Alberti

Život a dielo

Narodil sa v Janove a študoval v prestížnej škole učiteľa Barzizza v Padove. Neskôr študoval právo na Bolonskej univerzite. Doktorát z kanonického práva získal v roku 1428. Po štúdiách odišiel do Ríma a pôsobil ako štylista pápežských listov. So svojimi poznatkami latinčiny a taliančiny prepísal klasické životy svätcov a mučeníkov. Držal priorstvo v San Martino. Pôsobil aj ako poradca pápeža Mikuláša V. (bývalého spolužiaka z Bologne) v otázkach výstavby Ríma.
Spolu s vyhnaným pápežom Eugenom IV. odišli do Florencie. Vo Florencii bol ustanoveným kanonikom katedrály Santa Maria del Fiore. Obdivoval mohutnosť tejto katedrály a autora budovy Brunelleschiho.
V roku 1450 bol poverený prestavbou gotického chrámu Tempio Malatestiano v Rimini na pamätník miestneho vojvodcu Malatestu. Chrámu dominuje vstupná klenba, Albertiho obľúbený stavebný prvok. Strohé fasády chrámu neboli nikdy celkom dokončené. Alberti nebýval v Rimini, so svojimi spolupracovníkmi, ktorí boli zodpovední za väčšinu rekonštrukčných prác, si dopisoval. Rekonštruoval aj fasádu baziliky Santa Maria Novella, ktorá je ukážkou renesančnej architektúry a pamiatkou Florencie. Medzi jediné budovy, ktoré Alberti celé navrhol, patrí kostol San Sebastiano (1460) v Mantove a bazilika Sant´Andrea della Valle (1470) v Ríme. Venoval sa aj návrhu mesta Pienza.

Diela

Pred rokom 1435 napísal dielo De statua (O soche), kde sa venoval správnemu zobrazeniu výsledného sochárskeho diela a geometrickým pomôckam určeným na správne zachycovanie pomerov. V roku 1435 vydal v latinčine dielo De pictura (O maliarstve), ktoré o rok neskôr pod názvom Della pittura preložil do taliančiny. knihu venoval umelcom ako Filippo Brunelleschi, Donatello, Lorenzo Ghiberti a Masaccio. V diele sa zaberá geometriou, optikou a jej aplikáciou v maliarstve. V tomto diele sa ako prvý vedecky venoval perspektíve.
Spis De Re Aedificatoria z roku 1452 je prvou renesančnou rozpravou o architektúre, podľa vzoru rímskeho spisovateľa Vitruvia a jeho diela „De architectura“.
Medzi menšie prínosy v pionierskych oblastiach kryptografie patrí dielo De componendis cifris, kde opísal jednu z prvých polyalfabetických šifier. Na diele Descriptio urbis Romae (Panoráma mesta Rím) s Albertim spolupracoval kozmograf Toscanelli. Pred smrťou vydal dialóg De iciarchia, kde opisuje vládu Mediciovcov nad Florenciou.
Alberti napísal aj dve komédie (Philodoxius a Momus), vydal knihu básní, knihy o láske, o rodine a domácom hospodárstve, o chove koní a psov a radu ďalších spisov.
Kultúrny jazyk na Veľkej Morave

Kultúrny jazyk na Veľkej Morave  je súčasť veľkomoravskej kultúry; forma kultivovanej reči veľkomoravskej spoločnosti.
Existenciu domáceho kulturneho jazyka na Veľkej Morave dokazujú hláskové, gramatické a lexikálne veľkomoravizmy v staroslovanských pamiatkach. Z nich najdôležitejšia je hlaholská pamiatka Kyjevské listy. Za dôkazy možno pokladať aj starobylé slová terminologickej povahy zachované v češtine a slovenčine (napr. v slovenčine kmeť, koľada, kniha a i.). Niektoré z nich sú zachované v starých slovenských miestnych názvoch z 11.-12. storočia (napr. dvorec, štitár atď.).
Za nepriamy dôkaz treba napokon pokladať aj svedectvá archeologických a historiografických výskumov o vysokom stupni hospodárskeho, kultúrneho a spoločenského života na Veľkej Morave, pretože takéto prostredie predpokladá aj vyššie formy domáceho jazyka.
Domáci jazyk na Veľkej Morave sa kultivoval v ľudovom, dvorskom a vzdelaneckom prostredí. V ľudovom prostredí kultivovanie domácej reči bolo spojené s tradičnými obradmi, kalendárnymi a rodovými zvykmi. V dvorskom prostredí, na veľkomoravskom panovníckom dvore a kniežacích dvoroch sa reč kultivovala v súvislosti s vedením štátu, zahraničnej diplomacie a podobne. V ňom sa rozvíjal najmä rečnícky, rokovací a diplomatický štýl.
Vo vzdelaneckom prostredí sa pestovali zaiste štýly pastoračné a literárne.
Národní souručenství

Národní souručenství (NS, nem. Nationale Gemeinschaft (NG) alebo Volksgemeinchaft) bola počas Protektorátu Čechy a Morava jediná povolená politická strana, ktorá mala zdanlivo plniť funkciu parlamentu (podobne ako za socializmu Národný front). Združovala takmer všetkých mužských štátnych príslušníkov protektorátu, ženy nemali členstvo povolené. Členstvo bolo formalitou. Ako politická organizácia zaniklo 15. januára 1943, jej nástupkyňa - kultúrne a politicky propagandistická organizácia s rovnakým názvom, zanikla s oslobodením v máji 1945.

Vývoj

Prípravný výbor vznikol 21. 3. 1939 na čele s Emilom Háchom. Národní souručenství sa malo stať masovou organizáciou, ktorá by bola oporou pre vládu a prezidenta Protektorátu. Dňa 6. 4. 1939 bolo Národní souručenství vyhlásené za jedinú politickú stranu v Protektoráte. Prakticky všetky denníky sa stali jeho tlačovými orgánmi. Formálne sa do NS prihlásilo vyše 2 milióny mužov, teda vyše 97% mužského obyvateľstva Protektorátu (Židom a ženám bolo členstvo zakázané). Oficiálne malo byť NS nástrojom lojálnej spolupráce s Nemcami, ale darilo sa v ňom vytvoriť aj základňu pre rôzne formy obrany českej autonómie. Niektoré zložky priamo spolupracovali s odbojom (Obrana národa, PVVZ). Časť členov využila odznaky s písmenami NS na tichý protest: otočenie odznaku o 180 stupňov zmenilo poradie písmen na SN, čo malo znamenať „Smrť nacistom!“ Okupačné orgány si však od r. 1941 postupne úplne podriadili vedenie NS a presadili doň stúpencov aktívnej kolaborácie.
Dňa 15. 1. 1943 bolo NS ako politická organizácia zrušená a premenená na korporáciu "s úlohami prevažne kultúrnymi a výchovnými". Jeho predstavitelia sa po vojne zodpovedali pred Národným súdom.
Sireix

Poloha

Obec má rozlohu 1,73 km². Najvyšší bod je položený 1 042 m n. m. a najnižší bod 668 m n. m.

Obyvateľstvo

Počet obyvateľov obce je 68 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rozvodnica na Slovensku

Rozvodnica

Čiara predstavujúca geografickú hranicu medzi povodiami. Myslená čiara na povrchu terénu, od ktorej sa rozdeľuje odtok povrchovej vody do dvoch susedných povodí.

Priebeh rozvodnice úmorí na Slovensku

Rozvodnica medzi úmorím Baltského mora  a Čierneho mora na Slovensku prechádza spojnicou týchto hrebeňov a údolí:
•Smrečiny (2 066 m n. m.) Západné Tatry - štátna hranica s Poľskom
•Kasprov vrch(1 984 m n. m.)
•Svinica (2301 m n. m.)
•Rysy(2 499 m n. m.) Vysoké Tatry
•Štrba  (925 m n. m.)
•Kozí kameň (1 255 m n. m.) Kozie chrbty
•Krížový vrch (1102 m n. m.)
•Krížová (941 m n. m.) Kvetnica
•Dubina (886 m n. m.)
•Hozelec (695 m n. m.)
•Hrádok (908 m n. m.)
•Krížový vrch (1 080 m n. m.) Levočské vrchy
•Javorina (1 224 m n. m.)
•Zámčisko (1 236 m n. m.)
•Čierna kopa (1 180 m n. m.)
•Kňazová (824 m n. m.)
•Pusté pole (601 m n. m.)
•Minčol (1 157m n. m.) Čergov 
•Malý Minčol (1 054 m n. m.)
•Dlhá (1 009 m n. m.)
•Obručné (583)
Ďalej pokračuje ako štátna hranica s Poľskom až po Kremenec (1 221 m n. m.) - Ukrajina.
Melesse

Poloha

Obec má rozlohu 32,39 km². Najvyšší bod je položený 111 m n. m. a najnižší bod 38 m n. m.

Obyvateľstvo

Počet obyvateľov obce je 5 489 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamil Kollár

Životopis

Praktický lekár v Banskej Bystrici. Chirurg a primár Mestskej nemocnice (1916-1918), neskôr Štátnej oblastnej nemocnice (1918-1937) v Banskej Bystrici, nástupca primára → Ľ. Rajčiča.
Enkulturácia

Enkulturácia je proces, prostredníctvom ktorého si človek osvojuje počas svojho života kultúru danej spoločnosti, formuje sa ako sociálna bytosť, teda začleňuje sa do spoločnosti. Človek nadobúda určité kompetencie v kultúre svojej spoločnosti prostredníctvom naučeného správania, získavania znalostí a zručností. Enkulturácia prebieha za účasti rôznych sociálnych a kultúrnych inštitúcií, medzi ktorými majú významné postavenie kultúrne pamäťové inštitúcie.
Je teda procesom, ktorým človek vrastá do určitej kultúry, ktorý zahŕňa v sebe sprostredkovanie kultúrnych vzorcov správania, postojov, názorov, skúseností a reči. Jandourek (2001) definuje enkulturáciu ako proces osvojovania si kultúrnych tradícií, jazyka a zručností, ktorý jedinec podstupuje od svojho narodenia a stáva sa tak príslušníkom danej kultúry. Časť enkulturácie prebieha vedome v príslušných inštitúciách (napr. v škole), časť nevedome v priebehu každodenných interakcií a komunikácie.
V súvislosti so skúmanou problematikou je nevyhnutné poukázať na zložitosť tohto procesu. Človek si osvojuje kultúru dlhodobo, to znamená že enkulturácia nie je jednorazová záležitosť.
Atlantída (Hviezdna brána)

Atlantída je fiktívne mesto postavené Antikmi. Vyskytuje sa v amerických seriáloch Stargate: Atlantis a v jednom dieli seriálu Stargate SG-1. Mesto bolo pôvodne postavené na Zemi a Antikovia s ním odleteli do galaxie Pegasus, aby utiekli pred „antickým morom“, zákernou chorobou, ktorá sa objavila na Zemi.
Mesto je vybavené mestským štítom, strelami, množstvom laboratórií, zariadením na destiláciu vody, hangárom, hviezdnym pohonom, hyperpohonom, antickým experimentálnym pohonom na princípe červých dier, uzemňovacími stanicami, ošetrovňou, podvodným hangárom a antickou databázou. Pôvodne bolo mesto napájané tromi ZPM. Pri menšom počte ZPM sú niektoré funkcie mesta nedostupné kvôli ich vysokej energetickej spotrebe.
Virovitica

Poloha

Mesto sa nachádza v severnej časti krajiny, blízko maďarských hraníc, asi 100 km východne od Záhrebu.
Bošáca

Pamiatky

Katolícky kostol Nanebovzatia Panny Márie je barokový s klasicistickými úpravami. Bol postavený v rokoch 1729 – 1733, upravený v roku 1789. Nástenné maľby sú od J. Hanulu z roku 1906. Z polohy Špania dolina sú známe hromadné nálezy bronzových mečov typu Liptov, datovaných do obdobia 1050 – 950 pr. n. l.
Laborecko

Laborecko (alter. Laborčina) (rusín. Labirština) je región na Slovensku, ktorý sa rozprestiera v blízkosti mesta Medzilaborce. Geograficky je s menšími odchýlkami totožný so súčasným okresom Medzilaborce (menšia časť súč. okres Stropkov). Je to územný celok v okolí horného toku rieky Laborec v Laboreckej vrchovine.
Tepny krku a hlavy

Tepny krku a hlavy (lat. arteriae colli et capitis)

Spoločná krčnica - arteria carotis communis (skr. ACC)

Spoločná krčnica je párová tepna, začínajúca v hrudnej dutine. Pravá ACC je vetvou plecovohlavového kmeňa (lat. truncus brachiocephalicus), ľavá ACC priamou vetvou oblúka srdcovnice (lat. arcus aortae). Ľavá ACC je z tohto dôvodu o niekoľko centimetrov dlhšia.
Spoločná krčná tepna sa ťahá z hrudnej dutiny do oblasti krku a prechádza cez horný hrudný otvor (lat. apertura thoracis superior). Na krku vedie po predných plochách priečnych výbežkov krčných stavcov (lat. processus transversus costae) a po svaloch, ktoré ich pokrývajú, nabok od pažeráka (lat. oesophagus) a priedušnice (lat.trachea). V tomto priebehu je krytá svalom kývača hlavy (lat. musculus sternocleidomastoideus) a strednou krčnou pokrývkou, do ktorej je zavzatý kľúčnojazylkový sval (lat. musculus omohyoideus). Pri ACC bližšie k povrchu kože je uložená vnútorná hrdlová žila (lat. vena jugularis interna) a viac vzadu - v žliabku vytvorenom týmito cievami - prebieha X. hlavový nerv - blúdivý nerv (lat. nervus vagus).
Spoločná krčná tepna nemá v celom svojom priebehu žiadne vetvy a vo výške horného okraja štítnej žľazy sa delí na vonkajšiu krčnicu (lat. arteria carotis externa) a vnútornú krčnicu (lat. arteria carotis interna). V mieste rozdelenia je drobné teliesko - krčnicové klbko (glomus caroticum / paraganglion caroticum), ktoré slúži ako chemoreceptor vnútorného prostredia, a rozšírená časť spoločnej krčnej tepny, označovaná ako krčnicová zátoka (bulbus alebo sinus caroticus).
Guy's Hospital

Guy's Hospital je nemocnica NHS v londýnskom obvode Southwark. Majiteľom je Guy's & St. Thomas' NHS Foundation Trust. V nemocnici je umiestnená lekárska a zubárska fakulta King's College London. Komplex sa skladá z 19 prepojených budov. Najvýznamnejšími sú Guy's Tower, New Guy's House a Thomas Guy House.
Nemocnica bola založená v roku 1721 Thomasom Guyom pôvodne pre nevyliečiteľných zo St Thomas' Hospital. Časom sa postupne rozširovala. Pôvodná budova stála na St. Thomas Street. Po zásahu bomby počas 2. svetovej vojny zostala neporušená kaplnka z 18. storočia a busta zakladateľa. Vďaka odkazu Williama Hunta vo výške 200 tisíc libier v roku 1829 došlo k významnému zvýšeniu počtu lôžok a po Huntovi bolo pomenované južné krídlo. V roku 2000 ho nahradil New Hunt's House.
34-poschodová Guy's Tower bola pripojená v roku 1974 a so 143 metrami je najvyššou nemocničnou budovou sveta. Do konca 0. rokov 21. storočia výškovo dominoval obvodu Southwark, ale na začiatku následujúceho desaťročia začal výškovo dominovať mrakodrap Shard London Bridge, ktorý bol po dokončení najvyššou budovou Európy a nachádza sa v bezprostrednej blízkosti nemocnice.
V roku 2005 bolo detské oddelenie premiestnené do Evelina Children's Hospital.
Genillé

Poloha

Obec má rozlohu 63,12 km². Najvyšší bod je položený 144 m n. m. a najnižší bod 71 m n. m.

Obyvateľstvo

Počet obyvateľov obce je 1 613 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Matthew Weiner

Mad Men

Weiner vytvoril pre AMC seriál Mad Men, ktorý vyhral veľké množstvo cien Emmy, Zlatých glóbusov a iných ocenení nielen za herecké výkony ale aj za scenár alebo réžiu. Weiner sa podieľa na skoro všetkých scenároch a sám aj niekoľko častí režíroval.
Samson (Doubs)

Poloha

Obec má rozlohu 1,95 km². Najvyšší bod je položený 361 m n. m. a najnižší bod 269 m n. m.

Obyvateľstvo

Počet obyvateľov obce je 85 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ruffey-sur-Seille

Poloha

Obec má rozlohu 18,01 km². Najvyšší bod je položený 304 m n. m. a najnižší bod 201 m n. m.

Obyvateľstvo

Počet obyvateľov obce je 764 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ATR 42

Verzie

Lietadlo existuje v niekoľkých verziách. ATR 42-300 bol štandardnou verziou až do roku 1996, ATR 42-320 sa líšil len silnejšími motormi (výroba bola tiež zastavená v roku 1996), ATR 42 Cargo je nákladnou verziou  ATR 42-300 s možnosťou operatívnej premeny na štandardnú (cestovnú) verziu.
ATR 42-500 je výraznejšie modernizovaná verzia z roku 1995. Odlišuje sa od predchádzajúcich modelov prepracovaným interiérom, silnejšími motormi PW-127E (a vyššou cestovnou rýchlosťou 565 km/h), šesťlistými vrtuľami, maximálnym doletom 1850 km, EFIS kokpitom, krídelkami a kormidlom z väčšieho ATR 72, novými brzdami a podvozkom a spevnenou konštrukciou krídel a trupu.

Zaujímavosti

Medzi letecké spoločnosti, ktoré používajú na svojich linkách ATR-42, patria aj České aerolinie. České aerolinie používajú jeden ATR 42-320 (OK-VFI) a sedem ATR 42-500 (OK-JFJ, OK-JFK, OK-JFL, OK-KFM, OK-KFN, OK-KFO, OK-KFP).
Surplex

Vznik

Spoločnosť Surplex.com AG založili bratia Bruno a Florian Schick na konci roka 1999 ako typický startup éry Dotcom. Kľúčovou myšlienkou bolo vyvinúť online trhovisko na zjednodušenie obchodovania s použitými strojmi a zároveň vysoko segmentovaný trh so strojmi z druhej ruky sprehľadniť.
Tento podnikateľský model prilákal mnoho firemných aj súkromných investorov. Medzinárodné konzorciá rizikového kapitálu, ako napríklad Carlyle Group  a francúzska skupina Vivendi, investovali do tohto projektu spolu 50 miliónov €. Medzi známych súkromných investorov, ktorí investovali do spoločnosti Surplex, patrili tiež Lars Schlecker, Lars Windhorst, Marc Schrempp či riaditeľ spoločnosti Fiat Paolo Frescoe.

Kríza

Krátko po spľasnutí internetovej bubliny musel Surplex.com AG začať bojovať o prežitie. Kancelárie sa uzavreli, hlavné sídlo spoločnosti bolo presťahované z Berlína naspäť do Düsseldorfu a väčšina z vtedajších 140 pracovných miest bola zrušená. V roku 2003 nastúpil do firmy na pozíciu generálneho riaditeľa Michael Werker, ktorý prišiel z tradičnej strojárenskej spoločnosti Deutz.

Konsolidácia

Iba vďaka zmene usporiadania spoločnosti a zameraniu na tradičnejšie služby spoločnosť Surplex dokázala skonsolidovať svoju finančnú situáciu. V súčasnosti už spoločnosť Surplex nepodniká iba vo „virtuálnej“ sfére, no ponúka tiež služby v „reálnom“ svete týkajúce sa použitia strojov. Ide napríklad o osobné konzultácie, ocenenia a skladovanie strojov. Použité stroje a výrobné linky sa predávajú do celého sveta. Surplex navyše usporiada veľké internetové aukcie (naživo aj online), napr. pre spoločnosti, ako sú Linde, ABB, ThyssenKrupp a Bayer.

Produkty

Platforma typu business-to-business spoločnosti Surplex je európskym lídrom v predaji použitých strojov a vybavenia a získala ocenenie pre najlepšiu platformu roka 2001 od organizácie Forrester Research. Na svojom vrchole mala platforma vyše 8 000 zákazníkov a ponúkala 12 000 strojov.
Surplex je vydavateľom najväčšieho svetového časopisu o použitých strojoch a vybavení (Communicator). Vďaka svojim 45 000 výtlačkov a vyše 100 000 čitateľom sa dostáva k ľudom vo viac než 100 krajinách.
Garrosse

Poloha

Obec má rozlohu 26,68 km². Najvyšší bod je položený 94 m n. m. a najnižší bod 58 m n. m.

Obyvateľstvo

Počet obyvateľov obce je 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Canva

História

Spoločnosť bola založená 16. júla 2012 a jej zakladateľkou je Melanie Perkinsová. Myšlienka pre Canvu vznikla na univerzite, kde Melanie vyučovala. Spolu s Cliffom Obrechtom vytvorili online dizajnový nástroj, ktorý uľahčil študentom a učiteľom vytvorenie vlastných ročeniek. Uvedomili si, že technológia, ktorú vyvinuli, by sa dala použiť omnoho lepšie a spolu s technickým spoluzakladateľom Cameronom Adamsom vytvorili Canvu.
1. januára 2014 dosiahli miľník 150 000 používateľov. Do existujúceho tímu sa v apríli 2014 pridal aj bývalý hlavný evanjelista Apple, Guy Kawasaki. Ešte v tom samom roku spustili aplikáciu pre iPad, dosiahli hranicu 1 milión používateľov či spustili dizajnérsku školu. Dnes pre Canvu pracuje viac ako 100 členov z 12 rôznych krajín, nájdete tu viac ako 100 miliónov vytvorených návrhov.

Registrácia

Registrácia na webovú platformu je bezplatná. Registrovať sa môžete pomocou sociálnej siete Facebook alebo cez Google. Pokiaľ nemáte účet na Facebooku alebo Googli môžte sa registrovať cez svoj e-mail a vytvoríte si vlastné heslo.

Vytváranie dizajnu

Vyberte si dizajn, ktorý sa vám páči a editujte každý jeden prvok na ňom. Pozadie, obrázky, farby či text. Všetky tieto prvky môžete vymazať alebo nahradiť. Na ľavej strane vidíte jednoduchý editor, kde máte k dispozícií rôzne ikonky, rámčeky, fotografie, kresby, geometrické tvary a grafy. Vyberte si tú svoju, kliknite na ňu a jednoducho ju podržaním ľavého tlačítka preneste na plagát. Môžete meniť jej veľkosť, rotovať ňou, farbiť ju, stačí len skúšať. Variabilita, ktorú tento grafický nástroj ponúka, je nesmiernym plus. Podobne to funguje s textom a pozadím (Background). Prvky sa dajú jednoducho kopírovať pomocou Ctrl+C a Ctrl+V, o krok späť sa vrátite stlačením Undo v ľavom hornom rohu. Ak ste už so svojím dizajnom spokojní, môžete si ho uložiť (File→Save v ľavom hornom rohu) alebo priamo stiahnuť (Download v pravom hornom rohu).
Jean-Étienne Liotard

Život

Narodil sa v rodine francúzskeho zlatníka, ktorý ako hugenot utiekol do Švajčiarska po roku 1685. Svoje štúdium začal u profesorov Daniela Gardella a Jeana-Louisa Petitota, ktorých emailové maľby a miniatúry kopíroval s veľkou zručnosťou.
V roku 1725 odišiel do Paríža, kde študoval u Jeana-Baptistu Massého a Françoisa Lemoyna. Na ich odporúčanie odišiel do Neapolu a v roku 1735 sa presťahoval do Ríma, kde vznikli jeho portréty pápeža Klementa XII. a niekoľkých kardinálov. O tri roky neskôr odišiel do Konštantínopolu. Jeho excentrické osvojenie si orientálnych kostýmov mu zabezpečilo prezývku "Turecký maliar". V roku 1742 odišiel do Viedne, aby tu namaľoval portréty cisárskej rodiny, a odtiaľ sa vybral do Paríža. V roku 1744 navštívil Anglicko, kde v roku 1753 namaľoval princeznú z Walesu, a v roku 1756 sa vrátil do Holandska, kde sa nasledujúceho roku oženil s Marie Farguesovou, ktorá tiež pochádzala z hugenotskej rodiny. Do Anglicka zavítal znovu v roku 1772, pričom jeho meno počas nasledujúcich dvoch rokov figurovalo v zozname vystavovateľov Kráľovskej akadémie.
Do rodného mesta sa vrátil v roku 1776 a v roku 1781 vydal Traité des principes et des règles de la peinture. Ku koncu života maľoval zátišia a krajinky.
Mark Ronson

Mladosť

Mark Ronson sa narodil v nemocnici Wellington Hospital v londýnskej štvrti St John's Wood. Jeho rodičia sú pôvodom Aškenázski Židia s predkami z Rakúska, Ruska a Litvy a Ronson bol vychovaný v konzervatívnom judaizme.
Čop

Dejiny

V čase medzivojnového Česko-Slovenska bol Čop súčasťou Slovenska - spadal pod okres so sídlom v Kráľovskom Chlmci. V rokoch 1938 – 1945 bol súčasťou Maďarska na základe Prvej viedenskej arbitráže. Po oslobodení Červenou armádou sa stal na základe dohody medzi Česko-Slovenskom a Sovietskym zväzom v roku 1945 súčasťou ZSSR, pričom územie v okolí Čopu bolo vymenené za územie na západ od Užhorodu a obec Lekárovce. Vtedy Slovensko stratilo 250 km² územia v okresoch Kráľovský Chlmec a Veľké Kapušany: obce Ašvaň, Batva, Čop, Galoč, Komárovce, Malé Slemence, Palaď, Palov, Rátovce, Surty, Šalamúnová, Téglás.

Obyvateľstvo

Čop má približne 9 000 obyvateľov, z ktorých asi 40 % tvoria, Ukrajinci a Rusíni, 40 % Maďari, zvyšok Rómovia, Rusi, Bielorusi, Slováci a Židia.

Význam

Čop je známy predovšetkým vďaka tomu, že je prvou ukrajinskou (a predtým sovietskou) stanicou po príjazde zo Slovenska a Maďarska (nachádza sa tu aj cestný priechod do Maďarska). Spoločne s Čiernou nad Tisou a Záhony tak tvorí veľký a zložitý železničný uzol, keďže sa tu stretáva bežný európsky rozchod koľají s ruským. Zastavujú tu teda aj vlaky spájajúce Bratislavu, Košice, Viedeň a Budapešť a cez Čop, Mukačevo a Ľvov s Kyjevom a Moskvou; na vozňoch je potrebné vymeniť podvozky. Ďalšia, menej vyťažená trať vedie cez Užhorod a Sambir do Ľvova. Z Čopu do rumunského Satu Mare vedie obojrozchodná trať cez stanicu Berehovo a Vynohradiv, umožňujúca vedenie vlakov s európskym rozchodom zo Slovenska do Rumunska mimo územie Maďarska.
Fyzikálna chémia

Fyzikálna chémia je veda, zaoberajúca sa fyzikálnymi vlastnosťami chemických sústav a zákonitosťami, ktoré opisujú ich správanie sa.
Fyzikálna chémia je ústrednou disciplínou pri štúdiu chémie. Nezaoberá sa síce žiadnymi konkrétnymi chemickými reakciami, opisuje a vysvetľuje však všetky chemické deje (i fyzikálne v chemických sústavách) – prečo a ako prebiehajú.
Liginiac

Poloha

Obec má rozlohu 28,53 km². Najvyšší bod je položený 692 m n. m. a najnižší bod 351 m n. m.

Obyvateľstvo

Počet obyvateľov obce je 641 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hohenstaufovci

Hohenstaufovci je nemecký kniežací rod; jeho členovia od 1079 švábskymi vojvodami, 1138 – 1254 nemeckí králi a rímski cisári. Od 1194 vládli na Sicílii a južnom Taliansku.
Saint-Martin-de-Blagny

Poloha

Obec má rozlohu 8,89 km². Najvyšší bod je položený 75 m n. m. a najnižší bod 12 m n. m.

Obyvateľstvo

Počet obyvateľov obce je 125 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neue Deutsche Härte

Neue Deutsche Härte (doslova Nová nemecká tvrdosť) je hudobný žáner, ktorý spája vplyvy hard rocku a heavy metalu s elektronickou hudbou. Žáner sa vyvinul v 90. rokoch 20. storočia a jeho názov sa rozšíril v roku 1995 po vydaní albumu Herzeleid skupiny Rammstein. Vyznačuje sa textami spievanými prevažne v nemčine. V skupine sú zastúpené elektrická gitara, basová gitara, (hlboký) spev, bicie a klávesy. V textoch bývajú obsiahnuté témy ako láska, nenávisť, žiarlivosť, sexualita, náboženstvo a smrť.

Najznámejšie skupiny

ASP, Die Allergie, Der Bote, Die Apokalyptischen Reiter, die!, Eisbrecher, Eisenherz, Fleischmann, Joachim Witt, Hamatom, Heldmaschine, Joachim Witt, L'Âme Immortelle, Letzte Instanz, Leichenwetter, Maerzfeld, Megaherz, Oomph!, Ost+Front, Rammstein, Richthofen, Riefenstahl, Rinderwahnsinn, Ruoska, Schwanensee, Schweisser, Silber, Sonnengott, Stahlhammer, Stahlmann, Stendal Blast, Stoneman, Treibhaus, Unheilig, Weissglut, Zellenpest, Stahlhammer, Subway to Sally, Tanzwut.